ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 14. septembra 2005
								K materiálu č. 15897/2005
								K bodu č. 17

S T A N O V I S K O
k návrhu  zákona,  ktorým sa mení a dopĺňa zákon Národnej rady Slovenskej republiky č. 118/1996 Z.z. o ochrane vkladov a o zmene a doplnení niektorých zákonov v znení neskorších predpisov
_________________________________________________

I.

Návrh zákona, ktorým sa mení a dopĺňa zákon Národnej rady Slovenskej republiky č. 118/1996 Z.z. o ochrane vkladov a o zmene a doplnení niektorých zákonov v znení neskorších predpisov predkladajú na rokovanie vlády Slovenskej republiky podpredseda vlády a minister financií Slovenskej republiky Ivan Mikloš a guvernér Národnej banky Slovenska Ivan Šramko na základe Plánu legislatívnych úloh vlády Slovenskej republiky na rok 2005.

II.

     Cieľom predloženého návrhu je najmä úprava pravidiel pre určovanie výšky ročných príspevkov bankových subjektov do Fondu ochrany vkladov.

Predmetný návrh bol prerokovaný v Legislatívnej rade vlády Slovenskej republiky 6. septembra 2005.

III.

     Legislatívna rada vlády Slovenskej republiky prerokovala tento návrh zákona, s tým že odporučila predkladateľovi do návrhu zapracovať jej pripomienky a odporúčania a predložiť nové znenie návrhu zákona na rokovanie vlády SR.

IV.

      Sekcia vládnej legislatívy Úradu vlády Slovenskej republiky konštatuje, že pripomienky legislatívnej rady (2 pripomienky) boli do návrhu zákona zapracované a odporúča vláde SR návrh  zákona, ktorým sa dopĺňa zákon Národnej rady Slovenskej republiky č. 118/1996 Z.z. o ochrane vkladov a o zmene a doplnení niektorých zákonov v znení neskorších predpisov schváliť v predloženom znení. 

Bratislava 12. septembra 2005
Vypracovala: E. Eškutová
                     
									Štefan G r m a n
									generálny riaditeľ
                                                                                        sekcie vládnej legislatívy